जमिन डटकम

जमिन डटकम () पाकिस्तानमा आधारित एक अनलाइन सम्पत्ती पोर्टल हो। साइटले घर जग्गा बिक्रेता, विकासकर्ता, आयोग, र बिक्री र भाडाको लागि सम्पत्तिलाई सूचीबद्ध गर्दछ। कम्पनीको मुख्यालय लाहोर, पाकिस्तानमा रहेको छ भने कराची, लाहोर, इस्लामाबाद, गुजराणवाला, फैसलाबाद, पेशावर र मुलतान लगायतका सहरहरूमा यसका कार्यालयहरू रहेका छन् र ती सम्पूर्ण देशव्यापी रूपमा सञ्चालित गर्दछ।

 इतिहास 

जमिन डटकम सन् २००६ मा दुई पाकिस्तानी उद्यमी दाजुभाइ, जिसान र इमरान अली खानद्वारा स्थापित गरिएको थियो। सन् २०१२ मा, गिल्स ब्लाञ्चार्ड र सह संस्थापक सेलोगर डटकमलले (एक फ्रान्सेली सम्पत्ति पोर्टल), जमिन डटकममा अध्यक्षको भूमिका निर्वाह गरेका थिए। 

 व्यवसाय नमूना 

सुरुवातमा, जमिन डटकमले यसको वेबसाइटमा नि: शुल्क सम्पत्ति सूचीकरणको अनुमति दिएको थियो तर सन् २०१० मा भुक्तान गरिएको विज्ञापन नमूनामा सरेको थियो।  सन् २०१४ मा, कम्पनीले यसको मासिक रियल इष्टेट प्रिन्ट प्रकाशनको पनि सुरू गरेको थियो।  हाल, यसले यसको अनलाइन मञ्चमा विज्ञापन स्थान प्रदान गर्नुको साथ, यसले राजस्व उत्पन्न गर्न घर जग्गा विकासकर्ताहरूलाई विशेष बिक्री र बजारशास्त्रीय सेवाहरूको पनि प्रदान गर्दछ।

 मोबाइल वेबसाइट 

मार्च २०१३ मा, जमिन डटकमले यसको वेबसाइटको मोबाइल संस्करण सुरू गरेको थियो। यो पोर्टलले देशव्यापी दर्शकहरूको लागि पहुँच योग्य बनाउन र प्रयोगकर्ताहरूको लागि सुविधाजनक बनाउन यो कदम चालिएको बताइएको थियो।

मार्च २०१८ सम्ममा, सबै उपकरणहरूमा ३२.९ मिलियन पृष्ठ दृश्यहरूको साथ वेबसाइटले ५० लाख मासिक आगन्तुकहरूलाई आकर्षित गरेको रिपोर्ट गरिएको थियो। यसैबीच, वेबसाइटमा सम्पत्ति सूचीबद्धले १ करोड १० लाख अङ्क पार गरेको छ, र वेबसाइटमा १४,५०० आयोगहरू दर्ता भएका छन्। कम्पनीसँग हाल यसको मञ्चमा १,००० भन्दा बढि विकासकर्ताहरू रहेका छन्, र यसले १० लाख भन्दा बढी ग्राहकहरूलाई आकर्षित गरेको छ।

 उर्दु वेबसाइट 
फेब्रुअरी २०१३ मा, साइट यसको उर्दु संस्करणको जारी गरेको थियो। 

 ब्राण्ड 

 लोगो 

जमिन डटकमको स्थापना सन् २००६ मा भएको थियो जसमा यसले आफ्नो लोगोमा पाकिस्तानको सम्पत्ति पोर्टल राखेको थियो। यो लोगो शिलालेख सन् २०११ मा अधिक रूपमा विस्तृत भई "पाकिस्तानको नम्बर १ सम्पत्ति वेबसाइट" मा परिवर्तन भएको थियो। हालसालै सन् २०१८ मा, ब्राण्डको लोकप्रिय नाराको उर्दु भाषामा परिमार्जन गरिएको थियो जसमा यसको उर्दू भाषामा नारा हर पाता, हमेँ पता हे" नेपालीमा अनुवाद: हामी सबै ठेगाना जान्दछौ हुन आउँदछ।

 दूरदर्शन अभियान 

सेप्टेम्बर २०१८ सम्म, जमिन डटकमले सफलतापूर्वक आफ्नो वेबसाइट र ब्राण्ड सञ्चालनलाई प्रचार प्रसार गर्न चार विभिन्न ठूला दूरदर्शन अभियानहरूको सुरु गरेको थियो। यी पहल मध्ये पहिलो कम्पनीले "हर पता, हमेँ पता हे" नारा अपनाएको थियो, जुन त्यस पछि यसको लोगोको भाग पनि बनेको थियो।

सन् २०१७ मा, अभिनेता फवाद खानले दूरदर्शन अभियानमा "हमेँ पता हे आपके दिलकी बात" शीर्षकमा कम्पनीको आधिकारिक ब्राण्ड राजदूतको रूपमा जिम्मेवारी गहन गरेका थिए। विज्ञापनले करीव २ करोड इण्टरनेट दृश्य प्राप्त गरेको थियो जसलाई कुनै पनि पाकिस्तानी ब्राण्डको लागि उच्चतम अनलाइन दर्शक गणना भएको बताइएको थियो।

कम्पनी सन् २०१८ को अभियानमा, यसको "हामी तपाईलाई घर खोज्न मद्दत गर्न सक्छौँ, तर केवल तपाई मात्र यसलाई घर बनाउन सक्नुपर्छ" भन्नेबाट लोकप्रिय भएको नरालाई पुनः फवाद खानले ब्राण्डको हालसम्मकै सबैभन्दा सफल अनलाइन उत्पादन हो भनेर प्रमाणित गरेका थिए। जसले केहि घण्टामै ४० लाख दृश्य प्राप्त गर्न सफल भएको थियो।

अगष्ट २०१८ मा प्रकाशित गरिएको पत्रिकामा जमिन डटकमले आफैंको लागि एक तस्वीर बनाएको भन्दै, एक दस्तावेजी चलचित्र निर्माता, शेरजाद कलिमले डउन ग्रुप अफ न्यूजपेपर्सको स्वामित्वमा रहेको पत्रिका प्रकाशन, अरोराको लागि कम्पनीको अभियानमा टिप्पणी गरेका थिए।

 पाकिस्तान वास्तविक सम्पत्ति मूल्य सूचकाङ्क 

फेब्रुअरी २०१६ मा, जमिन डटकमले पाकिस्तान वास्तविक सम्पत्ति मूल्य सूचकाङ्कको सुरु गरेको थियो। यो उपकरण यसले लाहोरमा रहेको व्यवस्थापन विज्ञानको विश्वविद्यालयका प्राध्यापकहरूको सहयोगमा सृजना गरेको थियो। 

 लगानी 

सन् २०१२ मा, जमिन डटकमले फ्रान्सेली सम्पत्ति वेबसाइट सेलोगर डटकमका संस्थापक, गिल्स ब्लाञ्चार्डबाट महत्त्वपूर्ण लगानी प्राप्त गरेको थियो। मे २०१४ मा, जमिन डटकमले फ्रन्टियर डिजिटल भेञ्चर्स र क्याचा समूहसँग लगानी सम्झौता गरेको थियो जस पछि फ्रन्टियर डिभी र क्याचा समूहका  प्रमुख कार्यकारी अधिकृत सन डि ग्रेगोरियो र प्याट्रिक ग्रोभले जमिन डटकमको निर्देशक विभागमा सामेल भएका थिए।  

सेप्टेम्बर २०१५ मा जमिन डटकमले यसको कोष सङ्कलनको दोस्रो चरणमा तीन प्रख्यात अन्तर्राष्ट्रिय कोषबाट ९० लाख अमेरिकी डलर उठाएको थियो। त्यसको लगत्तै जनवरी २०१६ मा, पोर्टलको अभिभावक कम्पनी, इमर्जिङ मार्केट्स प्रोपर्टी ग्रूपले (इएमपिजी) आफ्नो कोष सङ्कलनको तेस्रो चरणमा यसले आफ्नो कोषलाई २ करोड बढाएको छ। जमिन डटकमको अतिरिक्त, इमर्जिङ मार्केट्स प्रोपर्टी ग्रूपको संयुक्त अरब इमिरेट्सको बयुत डटकम, बाङ्लादेशको बिप्रोपर्टि डटकम, र मोरक्कोको मुबवाव डटकममा स्वामित्व र सञ्चालन रहेको छ। 

फेब्रुअरी २०१९ मा, इमर्जिङ मार्केट्स प्रोपर्टी ग्रूपले (इएमपिजी) कोष सङ्कलनको चौथो चरणमा १० करोड अमेरिकी डलर उठाएर सफलतापूर्वक बन्द गरेको घोषण गरेको थियो। यो कम्पनीको इतिहासको लगानीको सबैभन्दा ठूलो चरण पनि हो। यस चरणको साथ, इमर्जिङ मार्केट्स प्रोपर्टी ग्रूपले (इएमपिजी)द्वारा उठाएको जम्मा लगानी १६० मिलियन डलरमा पुगेको थियो जसले समूहलाई यस क्षेत्रको सबैभन्दा ठूलो रियल इष्टेट प्रविधि कम्पनी बनाएको थियो।  

 घटना तथा प्रदर्शन 

जमिन डटकमले पाकिस्तान सरकारको  सहयोगमा पहिलो प्रदर्शन 'पाकिस्तान रियल इष्टेट मेलाको आयोजना गरेको थियो।  एक वर्ष पछि, कम्पनीले जमिन डटकम सम्पत्ति मेला सन् २०१४ आयोजना गरेको थियो जहाँ ५० भन्दा बढी प्रदर्शकहरूले उनीहरूको घर जग्गा परियोजनाहरूको प्रदर्शन गरेका थिए। दुई दिवसीय कार्यक्रममा ३०,००० मानिसहरूले भाग लिएका थिए जुन यो समय देशमा सम्पन्न भएको सबैभन्दा ठूलो रियल इष्टेट एक्सपो बनेको छ। 

अगस्त, २०१५ मा जमिन डटकमले पाकिस्तानमा  एक प्रमुख अचल सम्पत्ति विकासकर्ता, रक्षा आवास प्राधिकरणको सहयोगमा दुई दिवसीय 'डिएचए लाहोर सम्पत्ति महोत्सव २०१५ को आयोजना गरेको थियो। पोर्टल निजी विकासकर्ताहरूको साथ एक सम्पत्ति सम्बन्धित कार्यक्रम आयोजना गर्नको लागि सहकार्य गरेको यो पहिलो पटक थियो।

नोभेम्बर २०१५, मा, जमिन डटकमले सम्पत्ति मेला सन् २०१५ को आयोजना गरेको थियो जसमा उक्त कार्यक्रमलाई ४५,००० मानिसहरू अवलोकन गरेका थिए।

अप्रिल २०१६ मा, पोर्टलले इस्लामाबाद र कराचीमा गरी दुई सम्पत्ति मेलाहरूको आयोजना गरेको थियो। त्यसपछि मेमा लाहोरमा ठूलो मात्रामा मेलामा प्रदर्शन गरिएको थियो।

त्यसबेलादेखि, मेला प्रत्येक वर्ष कराची र इस्लामाबादमा भएका प्रमुख प्रदर्शनीहरूको साथ नियमित कार्यक्रम बनेको थियो। सबैमा, जमिन डटकमले कूल १६ मेलाको आयोजना गरेको थियो जसले गर्दा जमिन डटकमले आयोजना गरेको मेला पाकिस्तानको सबैभन्दा ठूलो र लामो अवधि सम्म चलिरहेको घर जग्गा प्रदर्शनी बनेको थियो। मार्च २०१९ सम्ममा, दश लाख भन्दा बढी व्यक्तिहरू र १,२०० भन्दा बढी प्रदर्शकहरूले वर्षको प्रदर्शनमा भाग लिएका छन्।  

अक्टोबर २०१७ मा दुबई विश्व व्यापार केन्द्रमा  आयोजना गरिएको पाकिस्तानी सम्पत्ति सम्बन्धित कार्यक्रममा सहित जामिन डटकमले अन्तर्राष्ट्रिय बजारमा पनि प्रवेश गरेको थियो। पाकिस्तानी सम्पत्ति कार्यक्रम विशेष रूपमा दुबई विश्व व्यापार केन्द्रमा प्रदर्शित गरिएको यो पहिलो पटक थियो। कार्यक्रमले १४,००० दर्शकहरूलाई आकर्षित गरेको थियो जुन कथित रूपमा पाकिस्तानी सम्पत्तिमा हुने कुनै पनि विशेष कार्यक्रमको लागि यो उच्च थियो। 

पाकिस्तान सम्पत्ति सम्बन्धित कार्यक्रम दुबईको दोस्रो संस्करण दुबई विश्व व्यापार केन्द्रमा पुनः १४ र १५ सेप्टेम्बर २०१८ मा आयोजना गरिएको थियो।  उक्त कार्यक्रममा पाकिस्तानका वरिपरिका ६० जना प्रदर्शकहरू उपस्थित भएका थिए, जसले १७,००० भन्दा बढी आगन्तुकहरूलाई आकर्षित गरेको थियो। 

नोभेम्बर २०१८ मा, जमिन डटकम मुल्तानमा पहिलो पटक मेलाको आयोजना गरेको थियो। यो कराची, लाहोर र इस्लामाबादमा आयोजित कम्पनीको प्रदर्शनी पछि आयोजना भएको थियो।
सन् २०१९ को लाहोरमा आयोजित मेलाले पाकिस्तानको घर जग्गा क्षेत्रका लागि सफलताको क्षणको रूपमा चिन्ह लगाएको थियो।

 पुरस्कार तथा सम्मानहरू 

१) जून २०१६ मा, रियल इष्टेट वेबसाइटहरूका लागि एक विश्वव्यापी प्राधिकरण, प्रोपर्टी पोर्टल वाच (पिपिडब्ल्यू)ले जमिन डटकमलाई ३१ मे देखि जून ३ सम्म बेङ्ककमा आयोजित पिपिडब्ल्यू सम्मेलनमा विश्वको शीर्ष सम्पत्ति पोर्टलहरूमध्ये एकको रूपमा नामकरण गरेको थियो।

२) अक्टोबर २०१५ मा, जमिन डटकमलाई एम्स्टर्डममा अक्टोबर ७ देखि ९ गते सम्मको पिपिडब्ल्यू सम्मेलनमा हेर्न र सिक्न सकिने शीर्ष विश्वव्यापी सम्पत्ति पोर्टलहरूका माझ नामकरण गरिएको थियो।  

३) एक स्थानीय पत्रकार कासिफ मोटेनले एक लेखमा जमिन डटकम पाकिस्तानको पहिलो सम्पत्ति पोर्टल भएको घोषण गरेका थिए। 

४) पाकिस्तानको अङ्ग्रेजी भाषाको पत्रिका एक्सप्रेस ट्रिब्यूनले जमिन डटकमलाई 'पाकिस्तानको सबैभन्दा ठूलो रियल इष्टेट पोर्टल'को रूपमा नामकरण गरेको थियो।

४) पाकिस्तानको एउटा अङ्ग्रेजी भाषाको पत्रिका द न्युजले जमिन डटकमले 'पाकिस्तानमा अनलाइन रियल इष्टेट उद्योगमा क्रान्ति ल्याएको बताएको थियो।

५) सिमोन बेकर, एक उद्यमी र घर जग्गा पोर्टलमा शीर्ष अधिकारीले जमिन डटकमलाई आफ्नो ब्लगमा जानकारीको सार्वजनिक गर्दै यसलाई नेतृत्वकर्ताको रूपमा मान्यता दिएका थिए। 

६) सन् २००७ मा, सिएनबिसी अन्तर्राष्ट्रिय सम्पत्ति पुरस्कारमा जमिन डटकमले सर्वश्रेष्ठ सम्पत्ति वेबसाइटको रूपमा पुरस्कार थापेको थियो। 

७) सन् २००८ मा, सिएनबिसी अन्तर्राष्ट्रिय सम्पत्ति पुरस्कारमा जमि डटकमले सर्वश्रेष्ठ सम्पत्ति वेबसाइटको रूपमा पुरस्कार थापेको थियो।

 यो पनि हेर्नुहोस् 

बयुत
 सन्दर्भ सामग्रीहरू 

 बाह्य कडीहरू 


श्रेणी:लाहोरमा आधारित कम्पनीहरू
श्रेणी:अनलाइन वास्तविक सम्पत्ति भण्डारहरू
श्रेणी:पाकिस्तानी वेबसाइटहरू